CELEX: C2005/205/65
Language: sl
Date: 2005-08-20 00:00:00
Title: Zadeva T -244/05: Tožba Gibtelecom Limited proti Komisiji Evropskih skupnosti, vložena dne 1. julija 2005

20.8.2005   
            
            
               SL
            
            
               Uradni list Evropske unije
            
            
               C 205/37
            
         Tožba Gibtelecom Limited proti Komisiji Evropskih skupnosti, vložena dne 1. julija 2005
   (Zadeva T -244/05)
   (2005/C 205/65)
   Jezik postopka: angleščina
   Gibtelecom Limited je dne 1. julija 2005 vložila tožbo proti Komisiji Evropskih skupnosti na Sodišču prve stopnje Evropskih skupnosti. Zastopniki tožeče stranke so M. Llamas, Barrister, B. O'Connor, Solicitor, in S. Brummel, lawyer.
   Tožeča stranka Sodišču prve stopnje predlaga, naj:
   
               —
            
            
               razglasi za nično odločbo Komisije, ki je bila dne 26. aprila 2005 pisno sporočena Gibtelecom (referenčna št.1982), s katero je Komisija implicitno zavrnila pritožbo Gibtelecom proti Španiji, v skladu s členom 86 ES v povezavi s členom 49 ES in/ali 12 ES;
            
         
               —
            
            
               Komisiji Evropskih skupnosti naloži plačilo stroškov Gibtelecoma.
            
         Tožbeni razlogi in bistvene trditve
   Z izpodbijano odločbo je Komisija zavrnila pritožbo tožnika, vloženo dne 31. oktobra 1996, s katero je ta uveljavljal, da naj bi španski telekomunikacijski operater, Telefonica SA, v nasprotju s členom 82 ES, zagrešil številne zlorabe dominantnega položaja z nepriznavanjem mednarodne izbiralne kode Gibraltarja („350“) in z vztrajanjem pri sprejemanju omejevalnih pogojev za vzajemne mednarodne klice med Španijo in Gibraltarjem. Tožnik je kasneje to pritožbo preoblikoval v pritožbo v skladu s členom 86 ES v povezavi s členi 82 ES, 49 ES in 12 ES proti Španiji, s katero je uveljavljal, da naj bi Telefonica delovala v skladu z navodili španske vlade, ki razglasuje suverenost nad Gibraltarjem.
   V utemeljitev svoji zahtevi, tožnik uveljavlja številne domnevno očitne napake presoje izpodbijane odločbe. Po mnenju tožnika naj Komisija ne bi pravilno presodila, da Telefonica ni javno podjetje ali da ima posebne pravice v smislu člena 86 ES.
   Tožnik dalje uveljavlja, da naj bi Španija s tem, da je Telefonici dajala navodila za zavrnitev s strani ITU- dodeljene 350 MNI kode za Gibraltar, ustvarila in ohranila diskriminatorne ovire prostega pretoka telekomunikacijskih storitev, v nasprotju s členom 49 ES. Nadalje tožnik meni, da naj bi zavrnitev priznanja te kode s strani države Španije, povzročila diskriminatorno ravnanje na podlagi državljanstva in prebivališča in nasprotovala prepovedi diskriminacije iz člena 12 ES.
   Tožnik prav tako navaja, da naj bi Komisija s tem, da je v izpodbijani odločbi presodila, da naj bi bila primerna rešitev problema dodeljevanja kodnih številk v neposrednih bilateralnih pogajanjih med Španijo in Združenim kraljestvom, storila nadaljno napako pri presoji, saj naj po mnenju tožnika ustrezna alternativa intervenciji Komisije ne bi obstajala.
   Tožnik navaja tudi številne postopkovne in upravne razloge za razglasitev ničnosti. Tožnik se v tem okviru sklicuje na domnevno kršitev dolžnosti Komisije, da v skladu s členom 253 ES ustrezno obrazloži svojo odločbo, kot tudi na kršitev tožnikovega zaupanja v pravo, ki naj bi ga vzbudilo pismo poslano Španiji in Združenemu kraljestvu dne 7. junija 2000 s strani treh članov Komisije, v skladu s katerim bi bili obe državi, med drugim pozvani najti rešitev pritožbe glede dodeljevanja kodnih številk. Tožnik nadalje navaja, v okviru istih tožbenih razlogov, da Komisija ni ravnala nepristransko in da je kršila načelo, v skladu s katerim bi morala delovati v razumnem roku.